Vrou beseer wat dinamietstokkie vir kers aansienArgieffoto (Foto: congerdesign, Pixabay) ŉ Vrou van Connecticut in die VSA het ernstige beserings opgedoen toe sy tydens ŉ kragonderbreking per ongeluk ŉ stokkie dinamiet aangesteek het, onder die indruk dat dit ŉ kers is. Die 30-jarige vrou wou vroeër kerse koop, maar is met leë hande huis toe omdat die winkel reeds gesluit was, het CBS News Vrydag berig. Die ma van twee het ŉ kers in die donker gesoek, en toe ŉ kwart stokkie dinamiet aangesteek, aldus die polisie. Sy het ernstige gesigbeserings opgedoen en kan moontlik haar vingers verloor. Die dinamiet het aan vorige eienaars van die huis behoort.